**Ταξίδι στο Βασίλειο του Χρόνου Στην Ιορδανία**

**7 ημέρες - 6 νύκτες 24-30/10/23**

**24/10/2023 - 1η Ημέρα Πτήση**

Συνάντηση στο αεροδρόμιο και πτήση μέσω Αθηνών για Αμμάν.

**25/10/2023- 2η Ημέρα Αμμάν**

Άφιξη και συνάντηση με τον αντιπρόσωπο του γραφείου μας. Έκδοση Βίζας, μεταφορά στο ξενοδοχείο και τακτοποίηση. Μετά το πρωινό ξεκινάμε τη γνωριμία με την Γκρίζα Πόλη, το Αμμάν, από την Ακρόπολη, που μαρτυρά ότι η πόλη κατοικείται εδώ και 7.000 χρόνια. Βρίσκεται στην κορυφή ενός λόφου με σχήμα Λ και χαρίζει μοναδική θέα από τους 7 λόφους που αρχικά ήταν χτισμένη η πόλη.

Στην περιοχή της Ακρόπολης θα θαυμάσετε επίσης το ναό του Ηρακλή, χτισμένος μεταξύ το 162 και το 166 μ.Χ , τη βυζαντινή εκκλησία, το βασιλικό τζαμί των Ομαϊάδων κυβερνητών 8ου αιώνα και τον ανακαινισμένο θόλο του προθαλάμου. Στους πρόποδες του λόφου της Ακρόπολης βρίσκεται το Ρωμαϊκό θέατρο 6.000 θέσεων, το επιβλητικότερο ανάμεσα στα μνημεία της Πόλης.

Το Αμμάν χωρίζεται σε 8 κύκλους. Στον 1ο βρίσκεται η Παλιά Πόλη με τα παραδοσιακά μαγαζιά και τα φημισμένα ζαχαροπλαστεία για τα γλυκά του ταψιού! Εδώ βρίσκεται επίσης και ο πολύβουος δρόμος Rainbow, με καλόγουστα εστιατόρια και μοντέρνα καφέ. Στον 3ο κύκλο και 5ο κύκλο υπάρχουν πολυτελή και μεγάλα ξενοδοχεία, όπως και το ανερχόμενο κέντρο Abdali. Στον 4ο βρίσκεται η κατοικία του πρωθυπουργού , η πρεσβεία της Ελλάδας και η πιο ακριβή συνοικία του Αμμάν, η Abdoun. Δείπνο και διανυκτέρευση

**26/10/2023 3η Ημέρα – Κάστρα της Ερήμου**

Πρωινό και αναχωρούμε προς ανατολικά του Αμμάν , για τα Κάστρα της Ερήμου. Πρόκειται για μια σειρά από μικρά κάστρα και οχυρά, διάσπαρτα μέσα στην έρημο. Η πλειονότητα τους βρίσκεται επί των αρχαίων εμπορικών δρόμων προς την Μεδίνα και την Κούφα. Οικοδομήθηκαν μεταξύ του 7ου και 8ου αιώνα, περίπου μεταξύ του 660 και 750μ. Χ., υπό την ηγεσία των χαλίφηδων της δυναστείας των Ομεϋαδών, αφού οι τελευταίοι είχαν ορίσει το 661, ως νέα τους πρωτεύουσα τη Δαμασκό.

Η λειτουργία και η χρήση των κτισμάτων δεν έχει ακόμα καθοριστεί. Οι ιστορικοί υποστηρίζουν ότι ίσως λειτουργούσαν εντός ενός αμυντικού, αγροτικού και/ή εμπορικού σχεδίου. Μπορεί να λειτούργησαν ως σημείο συνάντησης Βεδουίνων μπαντίγιας (ευγενών) ή ως καραβάνσεράι . Εκπροσωπούν μερικά από τα πιο εντυπωσιακά παραδείγματα της πρώιμης ισλαμικής αρχιτεκτονικής. Θα επισκεφτούμε το Κασρ Καράνα που είναι ένα από τα γνωστότερα Κάστρα της Ερήμου και βρίσκεται στη σημερινή ανατολική Ιορδανία, περίπου 60χλμ ανατολικά του Αμμάν και σχετικά κοντά στα σύνορα με τη Σαουδική Αραβία, καθώς και το Κασρ Άμρα που χτίστηκε στις αρχές του 8ου αιώνα από τον Ομμαγιάδα χαλίφη Ουαλίντ Α', ο οποίος κυριαρχούσε στην περιοχή την περίοδο εκείνη. Ακόμα ένα οχύρο που θα δούμε είναι Κασρ Άζρακ που βρίσκεται στο δρόμο προς το Ιράκ, 13χλμ βορείως της διασταύρωσης της Άζρακ και περίπου 100χλμ ανατολικά του Αμμάν. Επιστρέφουμε στο Αμμάν για το δείπνο μας και τη διανυκτέρευσή μας.



**27/10/2023 4η Ημέρα – Μάνταμπα- Νέμπο-Κεράκ-Πέτρα**

Μετά το πρωινό, αποχαιρετούμε το Αμμάν και ξεκινάμε να ανακαλύπτουμε το δρόμο των Βασιλέων και τον αρχαίο δρόμο του μεταξιού. Επισκεπτόμαστε πρώτα τη Χριστιανική πόλη της Μάνταμπα, την πόλη των Μωσαϊκών. Εκεί βρίσκεται ο βυζαντινός ελληνορθόδοξος ναός του Αγίου Γεωργίου με τον μωσαϊκό χάρτη ως δάπεδο. Ο χάρτης αποτυπώνει τη Μέση Ανατολή και αποτελεί την παλαιότερη χαρτογραφική απεικόνιση των Αγίων Τόπων και ιδιαίτερα της Ιερουσαλήμ. Χρονολογείται στον 6 αιώνα. Επίσης στο ιστορικό κέντρο της πόλης, σε ένα προστατευόμενο τμήμα του δρόμου, με πολλά ρωμαϊκών μνημείων, βυζαντινά μωσαϊκά και οθωμανικά κτίρια, βρίσκεται το Αρχαιολογικό Πάρκο της πόλης. Στο Πάρκο υπάρχει και μια σχολή συντήρησης μωσαϊκών. Συνεχίζουμε με επίσκεψη στο μοναστήρι στο Όρος Νέμπο, στο σημείο που σύμφωνα με την παράδοση, άφησε την τελευταία του πνοή ο Μωυσής , αφού έριξε μια τελευταία ματιά στην Γη της Επαγγελίας. Η επιλογή του τόπου αυτού μόνο τυχαία δεν ήταν. Η θέα από την κορυφή, της κοιλάδας του ποταμού Ιορδάνη, και της Νεκράς Θάλασσας είναι συναρπαστική! Αν η ημέρα έχει καλή ορατότητα το μάτι φτάνει μέχρι την Ιεριχώ, ακόμη και μέχρι την Ιερουσαλήμ.

Προχωρούμε προς την πόλη Αλ Καράκ. Η πόλη είναι γνωστή για το ομώνυμο κάστρο των Σταυροφόρων, ένα από τα τρία μεγαλύτερα κάστρα στην περιοχή της Μέσης Ανατολής. Το κάστρο με την αρχιτεκτονική του, με τους πολλούς διαδρόμους και της βαριές πόρτες, μας ταξιδεύει στα βυζαντινά χρόνια μέχρι την περίοδο του Σουλτάνου Μαμλούκ. Η πλειοψηφία των κατοίκων της πόλης Καράκ είναι χριστιανοί. Η δυνατή σε συναισθήματα και πνευματικές εμπειρίες, τελειώνει με το δείπνο στο ξενοδοχείο μας στην Πέτρα.

**28/10/2023 5η Ημέρα – Πέτρα- Άκαμπα**

Και η σημερινή ημέρα ξεκινάει με δυνατές συγκινήσεις. Περνάμε ανάμεσα από τα πολύχρωμα πετρώματα του Φαραγγιού Σικ, που ήταν ένας μεγάλος βράχος που σχίστηκε στα δύο και αντικρίζουμε ένα από τα Νέα 7 Θαύματα του Κόσμου. Την πρωτεύουσα του βασιλιά Nabataean. Οι Ναβαταίοι ήταν νομαδική φυλή Αράβων, που καθιέρωσαν την Πέτρα ως σημαντικό περιφερειακό κόμβο συναλλαγών. Η πόλη της Πέτρας είναι λαξευμένη πάνω στα πετρώματα. Το κορυφαίο αξιοθέατο της Πέτρας είναι φυσικά το πασίγνωστο **Θησαυροφυλάκιο**. Εκεί όπου διαδραματίζεται η τελευταία σκηνή του «Ο Ιντιάνα Τζόουνς και η Τελευταία Σταυροφορία». Λέγεται αλλιώς Χαζνέ Φαραούν και διαθέτει πρόσοψη ύψους 40 μέτρων. Επίσης επισκεπτόμαστε το **Μοναστήρι,** το **ρωμαϊκό θέατρο**, τα **λουτρά,** τον **εμπορικό δρόμο**, τον **βασιλικό τάφο της Υδρίας** και δίπλα του τον **κορινθιακό τάφο** αλλά και τον **τάφο του Ρωμαίου στρατιώτη.**

Συνεχίζουμε το δρόμο μας προς την Ερυθρά Θάλασσα, με τελικό προορισμό μας την παραθαλάσσια πόλη της Άκαμπα, το μοναδικό λιμάνι της Ιορδανίας. Δείπνο και διανυκτέρευση.

**29/10/2023 6η Ημέρα – Άκαμπα- Wadi Ru- Νεκρά Θάλασσα**

Μετά το πρωινό, κατευθυνόμαστε νότια προς μια από τις πιο μαγευτικές ερήμους στον κόσμο, την Wadi Rum. Πρόκειται για τη μεγαλύτερη έρημο της Ιορδανίας. Με Jeep 4x4 θα εξερευνήσουμε φαράγγια, αμμολόφους και επιγραφές των Ναβαταίων πάνω σε πετρώματα. Θα απολαύσουμε ένα παραδοσιακό τσάι, μέσα σε μια κατασκήνωση Βεδουίνων και θα συνεχίσουμε το δρόμο μας, προς τη Νεκρά Θάλασσα, ένα από τα πιο ακαταμάχητα φυσικά τοπία του κόσμου. Η Νεκρά Θάλασσα συνορεύει με την Ιορδανία στα ανατολικά και το Ισραήλ και τη Δυτική Όχθη στα δυτικά. **Έχει σχεδόν 10 φορές περισσότερο αλάτι από το συνηθισμένο θαλασσινό νερό.**Η ονομασία της ως Νεκρά θάλασσα οφείλεται στη υψηλότατη περιεκτικότητα αλατιού που έχει σαν αποτέλεσμα την παντελή έλλειψη ζωής – ούτε φυτά ούτε ζώα δεν μπορούν να επιβιώσουν σε αυτήν. **Πρόκειται για το χαμηλότερο σημείο στην επιφάνεια της γης. Οι** ακτές της βρίσκονται 423 μέτρα κάτω από την επιφάνεια της θάλασσας. Στη Νεκρά Θάλασσα εκβάλλει ο Ιορδάνης ποταμός, το νερό όμως αυτό δεν πάει πουθενά και καταλήγει σε αδιέξοδο με αποτέλεσμα να εξατμίζεται, δημιουργώντας έναν κύκλο νερού που αφήνει πίσω του τεράστιες κοίτες αλατιού και ορυκτών. Ελεύθερος χρόνος για κολύμπι στα αλμυρά ιαματικά νερά, δείπνο και διανυκτέρευση.

**30/10/2023 7η Ημέρα – Νεκρά Θάλασσα- Αεροδρόμιο (60 χ. λ. μ. )**

Ξημερώματα μεταφορά στο αεροδρόμιο. Πτήση επιστροφής

|  |  |
| --- | --- |
| **Ταξίδι στο Βασίλειο του χρόνου στην Ιορδανία 7 μέρες** | **Αναχώρηση: 24/10 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Αμμάν: La Casa Hotel or Similar  | 4\* | Ημιδιατροφή | 845€ | 559€ | 280€ | Πτήσεις με την Aegean Airlines: Θεσσαλονίκη - Αθήνα: 21:25 - 22:20 Αθήνα - Αμμάν: 23:55 - 02:05 Αμμάν - Αθήνα: 04:00 - 05:20 Αθήνα - Θεσσαλονίκη: 07:00 - 07:50 |
|
| Πέτρα: Petra Moon Deluxe | 5\* | Ημιδιατροφή |
| Άκαμπα: La Costa Hotel | 4\* | Ημιδιατροφή |
| Νεκρή Θάλασσα: Ramada Hotel | 4\* | Ημιδιατροφή |
| **Στη τιμή περιλαμβάνονται:** Αεροπορικά εισιτήρια από Θεσσαλονίκη. 1 αποσκευή 23 κιλών και 1 χειραποσκευή 8 κιλών. Διαμονή στα προτεινόμενα ξενοδοχεία 4 αστέρων. Πρωινό μπουφέ και δείπνο καθημερινά. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Είσοδοι σε μουσεία κ.τ.λ.. Επίσημος αγγλόφωνος ξεναγός και αρχηγός ελληνόφωνος. 2 ώρες σαφάρι στο Wadi Rum. Βίζα Ιορδανίας. Ενημερωτικά έντυπα / χάρτες. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 485€ κατά άτομο. Φιλοδωρήματα: 20€ κατά άτομο, αχθοφορικά. Βόλτα με καμήλες στο Wadi Rum: 35€ κατά άτομο. Βόλτα με υποβρύχιο στην Άκαμπα, που περιλαμβάνει γεύμα στην παραλία Benerice: 75€ κατά άτομο. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. **Σημαντικές Σημειώσεις:** Απαραίτητο το διαβατήριο με ημερομηνία λήξης μετά τους 6 μήνες. Μην αλλάξετε τα χρήματα σας στο Αεροδρόμιο. Μετά των χώρο αποσκευών θα βρείτε αρκετά Booths με sim cards. Το νερό στην Ιορδανία δεν είναι πόσιμο, να αγοράζετε μπουκαλάκια νερού απο mini market ή περίπτερα. Καλό θα ήταν έιναι να έχετε μαζί σας ενα ζευγάρι hiking shoes κατά της επίσκεψη σας στην Πέτρα και στην έρημο Wadi Rum. |
|
|